
Ministru kabineta rīkojums Nr. 120
Rīgā 2025. gada 28. februārī (prot. Nr. 8 44. §)
Par apropriācijas pārdali
· 1. Pamatojoties uz Likuma par budžetu un finanšu vadību 9. panta piecpadsmito daļu, veikt apropriācijas pārdali 2025. gadā 1 000 000 euro apmērā uz Kultūras ministrijas budžeta apakšprogrammu 19.03.00 "Filmu nozare", lai nodrošinātu finansējumu 2025. gadā animācijas filmu projektu konkursiem, no:
· 1.1. Klimata un enerģētikas ministrijas budžeta programmas 01.00.00 "Valsts pētījumi klimata un enerģētikas jomā" 500 000 euro;
· 1.2. budžeta resora "47. Radio un televīzijas regulators" budžeta programmas 05.00.00 "Galalietotājiem bez maksas izplatāmo programmu sarakstā iekļauto televīzijas programmu izplatīšana" 500 000 euro.
· 2. Klimata un enerģētikas ministrijai un Nacionālajai elektronisko plašsaziņas līdzekļu padomei normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

